CELEX: 62020TN0661
Language: sk
Date: 2020-10-30 00:00:00
Title: Vec T-661/20: Žaloba podaná 30. októbra 2020 – NV/eu-LISA

18.1.2021   
            
            
               SK
            
            
               Úradný vestník Európskej únie
            
            
               C 19/60
            
         
      Žaloba podaná 30. októbra 2020 – NV/eu-LISA
      (Vec T-661/20)
      (2021/C 19/64)
      Jazyk konania: angličtina
      
         Účastníci konania
      
      
         Žalobca: NV (v zastúpení: S. Rodrigues a A. Champetier, lawyers)
      
         Žalovaná: Agentúra Európskej únie na prevádzkové riadenie rozsiahlych informačných systémov v priestore slobody, bezpečnosti a spravodlivosti
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie z 3. februára 2020 v rozsahu, v akom žalobcovi ukladá pokarhanie,
               
            
                  —
               
               
                  v prípade potreby zrušil rozhodnutie z 3. augusta 2020, ktorým sa zamieta sťažnosť žalobcu z 9. apríla 2020,
               
            
                  —
               
               
                  nariadil povinnosť peňažnej náhrady nemajetkovej ujmy, ktorú možno ex aequo et bono vyčísliť na sumu 5 000 eur,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod predstavuje námietka nezákonnosti vo vzťahu k rozhodnutiu správnej rady (2015-014) o správnych vyšetrovaniach z 28. januára 2015.
               
            
                  2.
               
               
                  Druhý žalobný dôvod je založený na porušení práva na obhajobu spolu s porušením článku 41 Charty základných práv Európskej únie a práva byť vypočutý a ďalej na porušení povinnosti mlčanlivosti.
               
            
                  3.
               
               
                  Tretí žalobný dôvod je založený na porušení článkov 12, 12a, 17 a 19 Služobného poriadku, porušení zásady riadnej správy vecí verejných a na zjavne nesprávnom posúdení.
               
            
                  4.
               
               
                  Štvrtý žalobný dôvod je založený na porušení článku 10 prílohy IX Služobného poriadku o disciplinárnom konaní a porušení povinnosti náležitej starostlivosti.